Politiet satte i nat efter en firhjulstrækker med stjålne nummerplader i Hjørring. Føreren af firhjulstrækkeren ville ikke stoppe. Jagten gik fra Hjørring til Sindal og op til Tversted ved stranden, hvor politiet måtte opgive forfølgelsen, fordi firhjulstrækkeren kørte over Tversted Å, fortæller vagtchef Kristian Thomsen. Senere blev firhjulstrækkeren fundet i Uggerby Å. Bilen er kørt ned i den meget bredere og mere vandfyldte å og der ligger den endnu. - Vandet er for højt til at bilen umiddelbart er til at bjerge. Vi kan heller ikke finde en ejer endnu, for nummerpladerne er stjålet og vi kan ikke komme til stelnummeret, siger Kristian Thomsen. Biltyven er forsvundet. Det er formentlig sket gennem bilens siderude.

Opsummering:
En dramatisk biljagt i gennem Østvendsyssel sluttede ved to-tiden i nat i Uggerby Å.